Държавен вестник, бр. 71, 2011 г., стр. 29

БРОЙ  71	
Д Ъ Р Ж А В Е Н  В Е С Т Н И К 	
СТР.  29  
дидати за придобиване на правоспособност 
за управление на МПС, на водачи на МПС 
и на председатели на изпитни комисии и за 
издаване на удостоверения за регистрация за 
извършване на психологически изследвания; 
3. да притежават свидетелство за управле­
ние на МПС за категорията/подкатегорията, 
за която се обучават да провеждат изпити.
Чл. 5. (1) Обучението за провеждане на 
изпити на кандидатите за придобиване на 
правоспособност за управление на МПС се 
извършва от висши училища, акредитирани 
по реда на Закона за висшето образование. 
(2) Висшите училища по ал. 1 организират 
и провеждат:
1. обучение за придобиване на първоначална 
квалификация за провеждане на изпити на кан­
дидатите за придобиване на правоспособност 
за управление на МПС от подкатегория „В1“ 
и категории „М“, „В“, „Ттб“, „Ттм“ и „Ткт“; 
2. обучение за придобиване на допълнител­
на квалификация за провеждане на изпити на 
кандидатите за придобиване на правоспособ­
ност за управление на МПС от подкатегории 
„С1“, „С1+Е“, „D1“, „D1+Е“ и категории „В+Е“, 
„С“, „С+Е“, „D“, „D+Е“;
3. обучение за придобиване на допълнителна 
квалификация за провеждане на изпити на 
кандидатите за придобиване на правоспособ­
ност за управление на МПС от подкатегория 
„А1“ и категория „А“;
4. периодично обучение по чл. 153а ЗДвП; 
5. допълнително обучение по чл. 29а, ал. 3 
от Наредба № 38 от 2004 г. за условията и 
реда за провеждането на изпитите на канди­
дати за придобиване на правоспособност за 
управление на МПС и реда за провеждане на 
проверочните изпити.
(3) Обучението по ал. 2, т. 2 и 3 може да 
се провежда само след успешно завършено 
обучение по ал. 2, т. 1.
(4) Организацията на обучението по чл. 5, 
ал. 2, т. 1, 2 и 3, максималният брой на обу­
чаваните, преподавателският състав, матери­
алната база и учебната площ се определят с 
правилника за дейността на висшето училище.
Чл. 6. (1) Висшите училища провеждат 
обучението по чл. 5, ал. 2, т. 1, 2 и 3 в съот­
ветствие с учебна документация, утвърдена 
от министъра на образованието, младежта 
и науката след съгласуване с министъра на 
транспорта, информационните технологии и 
съобщенията. 
(2) Обучението по чл. 5, ал. 2, т. 4 се 
провежда от висшите училища по учебна 
документация, съгласувана с изпълнителния 
директор на Изпълнителна агенция „Автомо­
билна администрация“ (ИА „АА“).
(3) Обучението по чл. 5, ал. 2, т. 5 се про­
вежда от висшите училища по индивидуален 
учебен план, съгласуван с изпълнителния 
директор на ИА „АА“.
Чл. 7. (1) Обучението по чл. 5, ал. 2, т. 1, 
2 и 3 включва теоретична и практическа 
подготовка.
(2) Теоретичната подготовка се осъществява 
под формата на лекции, семинарни упражне­
ния и практически упражнения. 
(3) Практическата подготовка се осъщест­
вява под формата на практически упражнения 
и практически стаж в ИА „АА“ не по-малко 
от 80 астрономически часа. 
Чл. 8. (1) Преподаватели по теоретична и 
практическа подготовка могат да бъдат:
1. за лекциите – хабилитирани лица или 
преподаватели с образователна и научна 
степен „доктор“ от научна област в съответ­
ствие с утвърдената учебна програма, както и 
нехабилитирани преподаватели (за не повече 
от 50 % от часовете) с образователно-ква­
лификационна степен „магистър“ от област 
на висшето образование и професионално 
направление, съответстващо на утвърдената 
учебна програма;
2. за семинарните и практическите уп­
ражнения – преподаватели с образователно-
квалификационна степен „бакалавър“ или 
„магистър“ от област на висшето образование 
и професионално направление, съответстващо 
на утвърдената учебна програма.
(2) За преподаватели могат да се привличат 
и представители на ИА „АА“ и представите­
ли на браншовите организации на лицата по 
чл. 152, ал. 3 ЗДвП, провеждащи обучение на 
кандидатите за придобиване на правоспособ­
ност за управление на МПС.
Чл. 9. (1) Обучението по чл. 5, ал. 2, т. 1 
завършва с държавни изпити – теоретичен 
изпит и практически изпит.
(2) Държавните изпити по ал. 1 се про­
веждат от държавна изпитна комисия, която 
се състои от председател и най-малко двама 
членове. Председателят на комисията е ха­
билитирано лице в областта на техническите 
науки. В комисията могат да бъдат включени 
и външни за висшето училище хабилитира­
ни лица от научни области в съответствие с 
утвърдените учебни програми за обучението 
за провеждане на изпити, както и изтъкнати 
специалисти от практиката. Съставът на всяка 
изпитна комисия се определя със заповед на 
ректора на висшето училище или на оправо­
мощения за това ръководител на основното 
структурно звено, провеждащо обучението. 
(3) На лицата, успешно издържали изпитите 
по ал. 2, се издава свидетелство за професи­
онална квалификация.